section_heading: Drakkar u Sagama
paragraph_text: Jedan od značajnijih povijesnih izvora prepun detaljnih opisa drakkara i vikinških brodova općenito je zbirka saga Heimskringla ili Krug svijeta islandskog povjesničara i književnika Snorrija Sturlusona. U njoj se, između ostalih spominju i brodovi mnogih norveških kraljeva i plemića; Ormen kralja Haralda Sigurdssona Hardrådea, zatim Bøkesuden kralja Øysteina Magnussona, te Barden grofa Eirika od Norveške i Ormen Skamme vikinškog glavešine i vojskovođe Rauda den rammea.